Държавен вестник, бр. 47, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  47
води до нужда от допълнителна земя и също 
при условие че съдържанието на органични 
вещества в почвата се запазва, когато не се 
използват за производството на биогорива за 
сектора на въздухоплаването.“
5. В т. 54 думите „Зона за изграждане“ се 
заменят с „Приоритетна зона за развитие“.
6. Създават се т. 71, 72, 73, 74 и 75:
„71. „Оборудване за слънчева енергия“ е 
съвкупност от съоръжения, които могат да 
преобразуват слънчевата енергия в топлинна 
енергия или електрическа енергия.
72. „Съвместно разположени съоръжения 
за съхранение на енергия“ е съоръжение за 
съхранение на енергия, комбинирано с енер­
гиен обект за производство на енергия от 
възобновяеми източници, достъпът до мрежата 
на което се осъществява чрез едни и същи 
съоръжения за присъединяване.
73. „Изкуствена конструкция“ е конструк­
ция, изградена с цел, различна от произ­
водството на енергия от слънчева енергия 
или от съхранението на енергия, и която не 
поражда опасения, свързани с конкурентното 
използване на територия или въздействието 
върху околната среда. Това са конструкции, 
които са върху покриви и фасади на сгради, 
конструкции в недвижими имоти към сгра­
ди в урбанизирани територии, както и кон­
струкции в места за паркиране, постройки и 
селскостопански постройки.
74. „Доставчик на гориво“ е субект, доста­
вящ на пазара гориво, който носи отговорност 
за преминаването на горивото през акцизен 
склад, когато това се изисква по закон, вклю­
чително лицата, които пускат течни или твърди 
горива на пазара, и крайните разпространи­
тели на течни горива по смисъла на Закона 
за чистотата на атмосферния въздух, както и 
операторите на публично достъпни зарядни 
точки по смисъла на Закона за енергетиката 
и лицата, доставящи природен газ, газ от 
възобновяеми източници и зелен водород за 
транспорта.
75. „Термопомпа“ е понятие по смисъ­
ла на т. 35 от Приложение I на Регламент 
(ЕС) 2016/2281 на Комисията от 30 ноември 
2016 г. за изпълнение на Директива 2009/125/
ЕО на Европейския парламент и на Съвета 
за създаване на рамка за определяне на из­
искванията за екопроектиране към продукти, 
свързани с енергопотреблението, по отношение 
на изискванията за екопроектиране на въздух­о­
отоплителни продукти, охладителни продукти, 
високотемпературни технологични охладите­
ли на течности и вентилаторни конвектори
(OB, L 346/1 от 20 декември 2016 г.).“
Заключителни разпоредби
§ 17. Подзаконовите нормативни актове 
по прилагането на закона се привеждат в 
съответствие с този закон в тримесечен срок 
от влизането му в сила.
§ 18. В 6-месечен срок от влизането в сила 
на този закон изпълнителният директор на 
Агенцията за устойчиво енергийно развитие 
актуализира наръчника по чл. 7, ал. 2, т. 16 в 
съответствие с разпоредбите на закона.
§ 19. (1) Разпоредбите на Закона за об­
ществените поръчки не се прилагат при въз­
лагане на доставки, услуги и строителство на 
публични предприятия или техни дъщерни 
дружества, в които държавата или общината 
контролира всички акции с право на глас, 
когато са изпълнени следните условия: 
1. доставките, услугите и строителството се 
извършват за реализацията на съоръжения за 
производство и съхранение на електрическа 
енергия, като произведената или съхранена 
електрическа енергия ще се използва от 
възложителя в качеството му на клиент или 
активен клиент;
2. плащанията към съответното публично 
предприятие или дружество не надвишават 
установените в резултат на реализацията на 
съоръженията за производство и съхранение 
икономии от разходи за закупуване на елек­
трическа енергия и приходи от продажба, 
споделяне и обмен на електрическа енергия.
(2) За изпълнение на дейностите по ал. 1 
съответното публично предприятие или дру­
жество е публичен възложител.
§ 20. Срокът на действащите към датата на 
влизане в сила на този закон предварителни 
договори за присъединяване на енергийни 
обекти за производство на електрическа 
енергия от вятърна енергия се удължава на 
три години, считано от датата на сключване 
на съответния предварителен договор.
§ 21. В Закона за енергетиката (обн., ДВ, 
бр. 107 от 2003 г.; изм., бр. 18 от 2004 г., бр. 18 
и 95 от 2005 г., бр. 30, 65 и 74 от 2006 г., бр. 49, 
55 и 59 от 2007 г., бр. 36, 43 и 98 от 2008 г., 
бр. 35, 41, 42, 82 и 103 от 2009 г., бр. 54 и 97 
от 2010 г., бр. 35 и 47 от 2011 г., бр. 38, 54 и 
82 от 2012 г., бр. 15, 20, 23, 59 и 66 от 2013 г., 
бр. 98 от 2014 г., бр. 14, 17, 35, 48 и 56 от 2015 г., 
бр. 42, 47 и 105 от 2016 г., бр. 51, 58, 102 и 103 
от 2017 г., бр. 7, 38, 57, 64, 77, 83, 91 и 103 от 
2018 г., бр. 17, 41 и 79 от 2019 г., бр. 25, 38 и 57 
от 2020 г., бр. 9 и 21 от 2021 г., бр. 8, 9, 99 и 
102 от 2022 г., бр. 11, 82, 84, 86 и 96 от 2023 г., 
бр. 16, 27 и 39 от 2024 г. и бр. 26 от 2025 г.) се 
правят следните изменения и допълнения:
1. В чл. 21, ал. 1 се създава т. 11а:
„11а. приема и контролира прилагането 
на методика за изчисляване на количествата 
произведена, разпределена за потребление и 
продадена електрическа енергия за обектите 
на активните клиенти, на гражданските енер­
гийни общности, на потребителите на собст­
вена електрическа енергия от възобновяеми 
източници и на общностите за възобновяема 
енергия;“.
2. В чл. 30 ал. 8 се изменя така:
„(8) Операторът на затворена електро­
разпределителна мрежа, която служи за